CELEX: 32009R0868
Language: bg
Date: 2009-09-21 00:00:00
Title: Регламент (ЕО) № 868/2009 на Комисията от 21 септември 2009 година за изменение на Регламент (ЕО) № 748/2008 относно откриването и управлението на тарифни квоти за внос на замразени месести части от диафрагмата на едър рогат добитък, попадащи под код по КН 02062991 , и Регламент (ЕО) № 810/2008 относно откриването и управлението на тарифни квоти за висококачествено прясно, охладено и замразено говеждо и замразено биволско месо

22.9.2009   
            
            
               BG
            
            
               Официален вестник на Европейския съюз
            
            
               L 248/21
            
         
      РЕГЛАМЕНТ (ЕО) № 868/2009 НА КОМИСИЯТА
   
   от 21 септември 2009 година
   за изменение на Регламент (ЕО) № 748/2008 относно откриването и управлението на тарифни квоти за внос на замразени месести части от диафрагмата на едър рогат добитък, попадащи под код по КН 0206 29 91, и Регламент (ЕО) № 810/2008 относно откриването и управлението на тарифни квоти за висококачествено прясно, охладено и замразено говеждо и замразено биволско месо
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в Списък СХL, изготвен след приключването на преговорите по член ХХIV.6 от ГАТТ (1), и по-специално член 1, параграф 1 от него,
   като има предвид, че:
   
               (1)
            
            
               Съгласно Регламент (ЕО) № 748/2008 на Комисията (2) трябва да се издават сертификати за автентичност за месо от Аржентина преди вноса на говеждо и телешко месо в Общността. Списъкът на органите в Аржентина, оправомощени да издават тези сертификати, се съдържа в приложение III към посочения регламент.
            
         
               (2)
            
            
               Съгласно Регламент (ЕО) № 810/2008 на Комисията (3) трябва да се издават сертификати за автентичност преди вноса на говеждо и телешко месо в Общността. Списъкът на органите в държавите износителки, оправомощени да издават тези сертификати, се съдържа в приложение II към посочения регламент.
            
         
               (3)
            
            
               Аржентина промени името на органа, оправомощен да издава сертификати за автентичност по силата на регламенти (ЕО) № 748/2008 и (ЕО) № 810/2008.
            
         
               (4)
            
            
               Регламенти (ЕО) № 748/2008 и (ЕО) № 810/2008 следва съответно да бъдат изменени.
            
         
               (5)
            
            
               С цел да се избегне несъответствие между името на органа, посочено в неотдавна издадените сертификати за автентичност, и името на органа, включено в списъците към регламенти (ЕО) № 748/2008 и (ЕО) № 810/2008, настоящият регламент следва да се прилага от 22 юли 2009 г. — датата, на която Аржентина е съобщила на Комисията новото име.
            
         
               (6)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 748/2008 се заменя с текста в приложение I към настоящия регламент.
   Член 2
   Приложение II към Регламент (ЕО) № 810/2008 се изменя в съответствие с приложение II към настоящия регламент.
   Член 3
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 22 юли 2009 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 септември 2009 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 146, 20.6.1996 г., стр. 1.
   
      (2)  ОВ L 202, 31.7.2008 г., стр. 28.
   
      (3)  ОВ L 219, 14.8.2008 г., стр. 3.
   
      ПРИЛОЖЕНИЕ I
      Приложение III към Регламент (ЕО) № 748/2008 се заменя със следното:
      
         
            „ПРИЛОЖЕНИЕ III
            
               Списък на органите в Аржентина, оправомощени да издават сертификати за автентичност
            
            Oficina Nacional de Control Comercial Agropecuario (ONCCA):
            за месести части от диафрагмата с произход от Аржентина, както е определено в член 1, параграф 3, буква а).“
         
      
   
   
      ПРИЛОЖЕНИЕ II
      В приложение II към Регламент (ЕО) № 810/2008 първото тире се заменя със следното:
      
         
                     „—
                  
                  
                     Oficina Nacional de Control Comercial Agropecuario (ONCCA):
                     за месо с произход от Аржентина, отговарящо на определението в член 2, буква а).“